เห็นร้านอยู่ใกล้ที่พัก รีวิวกันเยอะว่าอร่อย ประกอบกับวันนั้นหิวโซเพราะดำน้ำมาทั้งวัน ร้านอยู่ริมถนนเป็นอาคารเปิดโล่ง เนื่องด้วยความหิวพออาหารมาก็กินๆๆ ไม่ทันถ่ายรูป
อาหารที่สั่งมี
ปลากระพงทอดราดน้ำปลา - ปลาทอดเฉยๆ ไม่มีราดน้ำปลา ทอดไม่กรอบด้วย
ข้าวผัดทะเล - ก็อร่อยนะ แต่เป็นแบบข้าวคลุกน้ำมันหอย ซอสแมกกี้ คือซอสมันเยอะไป กุ้ง หมึก ปู ให้เยอะดี กุ้งเหมือนกุ้งแช่แข็งเนื้อแก้วๆเด้งๆ ปูเป็นก้ามปู จะดีกว่าถ้าให้เป็นเนื้อ
แกงส้มกุ้งผักกระเฉด - รสชาติใช้ได้ กุ้งตัวเล็กและเหมือนเป็นกุ้งแช่แข็งอีกเช่นกัน
หอยเชลล์อบเนย - หอยตัวเล็กมากกกก รสชาติโอเค เค็มไปนิด
กรรเชียงปูชุบแป้งทอด - ส่วนตัวชอบแบบแป้งโกกิมากกว่า อันนี้เป็นแบบชุบเกล็ดขนมปังทอด แป้งกับเกล็ดขนมปังแข็งมากๆ เนื้อปูจืด